Changyi Wang He

Kong Hè av Chāngyí (tradisjonell kinesisk: 昌邑王賀; forenklet kinesisk: 昌邑王贺; hanyu pinyin: Chāngyí Wáng Hè; alternativt "Prins Hè av Chāngyí"; født ca. 92 f.Kr., død 59 f.Kr.), født Liú Hè (劉賀), var den niende keiseren av det tidlige kinesiske Han-dynastiet, kjent som det Det vestlige Han-dynasti, for tjuesju dager i 74 f.Kr. 

Biografi
Han ble opprinnelig innsatt av en av datidens store statsmenn, Huo Guang, men han ble utelatt fra den offisielle keiserlisten. Han ble ofte referert til med den nedsettende tittelen markien av Hǎihūn ("av maritim inkompetanse"), som han fikk i 63, etter han hadde blitt avsatt. Da han ble avsatt, av regenten som opprinnelig hadde fått ham på tronen, ble han returnert til sitt opprinnelige len Chāngyí, men nå uten noen titler. 

Gravfunn
Graven til markgreven av Haihun ble funnet i 2011 og utgravninger ble satt igang.

Graven er nord i Xinjian i provinsen Jiangxi og anses som den best bevarte av kongegravene fra det vestlige Han-dynasti. Om lag 20.000 artefakter erblitt funnet der, og blant dem er det mer enn 300 av gull, to millioner koppermynter, et speil ned det eldste kjente bilde av Konfucius. I 2019 bestred forskeren Jue Guo den gjengse identifikasjon av denne gjenstanden som et speil til bruk ved påkledsel, og hevdet at det i stedet var en talisman.Jue Guo, “The Life and Afterlife of a Western Han ‘Covered Mirror’ from the Tomb of Marquis of Haihun (59 B.C.E.)”, Journal of Chinese History, 2019, s, 203–232. Her fant man også den lenge savnede Qi-versjonen av Analektene. 

Søknad er sendt om å få oppført gravanlegget på listen over Verdensarven.

Æranavn
Yuánpíng (元平)

Referanser

Litteratur
 Hanshu, vol. 63.
 Zizhi Tongjian, vol. 24.

Kategori:Kinesiske keisere
Kategori:Fødsler på 100-tallet f.Kr.
Kategori:Dødsfall i 59 f.Kr.